টেকনাফে পঁচে যাচ্ছে মিয়ানমারের পেঁয়াজ, কৃত্রিম সংকট তৈরির অভিযোগ -Deshebideshe
টেকনাফে পঁচে যাচ্ছে মিয়ানমারের পেঁয়াজ, কৃত্রিম সংকট তৈরির অভিযোগ
কক্সবাজার, ১৬ অক্টোবর- কক্সবাজারের টেকনাফ স্থলবন্দরে মিয়ানমার থেকে আমদানি করা পেঁয়াজ পঁচে যাচ্ছে। গত এক সপ্তাহে প্রায় তিন হাজার বস্তা পেঁয়াজ পঁচে গেছে বলে ব্যবসায়ীরা জানিয়েছেন। তারা বলছেন, খালাসে দেরি হওয়ায় এ অবস্থার সৃষ্টি হচ্ছে। তবে বন্দর কর্তৃপক্ষ বলছে,বাজারে পেঁয়াজের কৃত্রিম সংকট তৈরি করতে ব্যবসায়ীরা কৌশল অবলম্বন করছেন।
মঙ্গলবার সরেজমিনে টেকনাফ স্থলবন্দর ঘুরে দেখা যায়, পঁচা পেঁয়াজ খোলা জায়গায় ছড়িয়ে ছিটিয়ে রাখা হয়েছে। কয়েকজন শ্রমিক এর মধ্য থেকে ভালো পেঁয়াজগুলো খুঁজে বের করছেন। ঘাটে সাতটি পেঁয়াজের ট্রলার এখনও খালাসের অপেক্ষায় রয়েছে।
পঁচাপেঁয়াজ
টেকনাফ স্থলবন্দরের ব্যবস্থাপক মোহাম্মদ জসিম উদ্দিন চৌধুরী বলেন, ‘ব্যবসায়ীরা মিয়ানমার থেকে নিম্নমানের পেঁয়াজ আমদানি করায় সেগুলো পঁচে যাচ্ছে। মূলত বাজারে পেঁয়াজের কৃত্রিম সংকট তৈরি করতে ব্যবসায়ীরা টালবাহানা করছে। মিয়ানমারে পেঁয়াজের যেসব ট্রলার লোড হয়, সেগুলো এখানে পৌঁছাতে ১০ দিন সময় লাগে। বন্দর কর্তৃপক্ষ ব্যবসায়ীদের সাধ্যমতো সেবা দিয়ে যাচ্ছে।’
নির্বাহী ম্যাজিস্ট্রেট বলেন, ‘আমদানি মূল্যের দ্বিগুণ দামে পাইকারিতে পেঁয়াজ বিক্রি হচ্ছে এমন অভিযোগ পেয়ে আমরা দুপুরে খাতুনগঞ্জে অভিযানে যাই। আমদানি মূল্য তালিকা যাচাই করে আমরা দুটি প্রতিষ্ঠানের ক্ষেত্রে অভিযোগের সত্যতা পাই। এর মধ্যে আজমির ভাণ্ডার ৪২ টাকা কেনা পেঁয়াজ পাইকারিতে ৭০ টাকা বিক্রি করছিল এবং শাহ আমানত ট্রেডার্স ৬৫ টাকা দরে বিক্রি করছিল। দুই প্রতিষ্ঠানকে ১০ হাজার টাকা করে ২০ হাজার টাকা জরিমানা করা হয়েছে।’